** Р Е П У Б Л И К А Б Ъ Л ГА Р И Я**

 **МИНИСТЕРСТВО НА ЗДРАВЕОПАЗВАНЕТО**

 **РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**УТВЪРЖДАВАМ:**

**Д-Р Т. ТОДОРОВА**

**Главен секретар на РЗИ - Враца**

**28.11.2022 г.**

**341. ПРЕДОСТАВЯНЕ НА СПЕЦИАЛНИ формуляри на аптеки за ПОРЪЧКА на ЛЕКАРСТВЕНИ ПРОДУКТИ, СЪДЪРЖАЩИ наркотични вещества**

|  |  |
| --- | --- |
| **Административно обслужване – “фронт” офис** | **Административни звена, обслужващи издаването на акта – “бек” офис** |
|  |  |
| **Дирекция “Административно-правно, финансово и стопанско обслужване”****Център за административно обслужване**Главен специалист**телефон:** 092/62-63-77 /Стационарен телефон. Цената е колкото на един градски разговор или съгласно Вашия тарифен план./ **адрес:** гр. Враца, ул."Черни Дрин" № 2**e-mail:** rzi@rzi-vratsa.com**работно време:** всеки работен ден8:30 – 17:00 ч. | **Дирекция “Медицински дейности ”****лице за контакт: директор****телефон:** 092/62-63-77 /Стационарен телефон. Цената е колкото на един градски разговор или съгласно Вашия тарифен план./**адрес:** гр. Враца, ул."Черни Дрин" № 2**e-mail:** rzi@rzi-vratsa.com**работно време:** всеки работен ден8:30 – 17:00 ч. |

**І. Правно основание:**

Наредба № 21 от 2000 г. за изискванията към документацията и отчетността при извършване на дейности с наркотични вещества и техните препарати – чл. 13, ал. 3 и 4.

**ІІ. Характеристика**:

**Цел**

Целта на процедурата е да регламентира условията и реда за предоставяне на специални формуляри на аптеки за поръчка на лекарствени продукти, съдържащи наркотични вещества.

**Предмет**:

Предоставянето на специални формуляри дава възможност да се осъществява покупко-продажба в страната на наркотични вещества и на лекарствени продукти, съдържащи наркотични вещества.

**Дефиниция на основните понятия и институти, които се използват в настоящото описание на административната услуга**

Всички лица, които извършват производство, преработване, търговия на едро и на дребно, внос, износ и съхраняване на наркотични вещества, са длъжни да документират всяка операция, свързана с тези дейности.

Всяка покупко-продажба в страната на наркотични вещества и на лекарствени продукти, съдържащи наркотични вещества, се извършва със **специален формуляр за поръчка** по образец. Специалните формуляри се отпечатват в три екземпляра: оригинал и две копия.

Министерството на здравеопазването организира и контролира отпечатването и разпределянето на специалните формуляри за поръчка на лекарствени продукти, съдържащи наркотични вещества. Отпечатаните специални формуляри се предоставят от производителя им на регионалните здравни инспекции.

Лицата, извършващи дейности с наркотични вещества, закупуват специалните формуляри от регионалните здравни инспекции.

**ІII. Процедура по извършване на административната услуга:**

**Компетентен орган:**

Гл. инспектор по наркотични вещества към РЗИ

**Заявител**:

* **Аптеки, притежаващи лицензия за работа с наркотични вещества**
* Лечебни заведения за извънболнична помощ, с изключение на тези по чл. 8, ал. 1, т. 3 от Закона за лечебните заведения (ЗЛЗ).

**Нормативно установени изисквания, които трябва да бъдат изпълнени, за да бъдат предоставени специални формуляри:**

**Необходими документи:**

1. Заявление по образец
2. Документ, удостоверяващ внесена сума на стойността на съответния брой заявени кочани със специални формуляри по сметка на МЗ.

***Забележка:*** Заявлението и придружаващите документи могат да се подадат устно – чрез съставяне на Протокол от длъжностното лице; в Центъра за административно обслужване на РЗИ – Враца, ул. Черни Дрин № 2; чрез лицензиран пощенски оператор или по електронен път.

**Вътрешен ход на процедурата:**

Заявлението за предоставяне на специални формуляри за поръчка на наркотични вещества се адресира до Директора на РЗИ. Заявлението, заедно с приложения платежен документ се подава в Центъра за административно обслужване на Враца и се завежда в регистъра за административно обслужване. Заявлението се парафира от Директора на РЗИ – Враца.

Гл. инспектор НВ, ЛП към РЗИ предоставя специалните формуляри за поръчка на аптеките и лекарите от лечебните заведения за извънболнична помощ срещу подпис.

Покупката на формулярите се регистрира от Гл. инспектор „НВ, ЛП” в дневник, в който се отразяват следните данни:

1. пореден номер и дата на продажбата;

2. име, седалище и адрес на купувача;

3. серия и номер на формуляра;

4. подпис.

Дневникът се води в хронологичен ред по получаване на специалните формуляри за поръчка.

**Резултат от процедурата:**

**Права и задължения на аптеките и лечебните заведения за извънболнична помощ, получили специални формуляри за покупка на наркотични вещества:**

С предоставените от РЗИ специални формуляри за поръчка **aптеките**, притежаващи лицензия за търговия на дребно с наркотични вещества, извършват всяка покупка в страната на наркотични вещества и на лекарствени продукти, съдържащи наркотични вещества.

**Лечебните заведения, в които няма открита аптека**, могат да закупуват със специални формуляри само наркотични вещества под формата на лекарствени продукти от приложения №2 и 3 от Закона за контрол върху наркотичните вещества и прекурсорите (ЗКНВП) в количества, необходими за спешна помощ (съгл. Наредба 28/31.05.2001 год. за условията и реда, при които лечебни заведения, в които няма аптека, могат да закупуват, съхраняват и отпускат наркотични вещества).

Лечебните заведения закупуват лекарствени продукти, необходими за спешна помощ, само от търговец на едро с лекарства, получил лицензия по реда на чл. 32 от ЗКНВП.

 **Действия, които трябва да се предприемат при изгубване или унищожаване на специални формуляри:**

За установени липси на специални формуляри аптеките и лечебните заведения уведомяват незабавно съответното районно полицейско управление и Гл. инспектор „НВ, ЛП” при РЗИ, като се посочват серията и номерът им.

В срок 24 часа от уведомяването Гл. инспектор „НВ, ЛП” изпраща писмен сигнал до Националната служба по наркотиците, която обявява за невалидни специалните формуляри с посочените серии и номера.

**Такси:**

Не са предвидени такси за предоставяне на специални формуляри за покупка на наркотични вещества.

Аптеките и лечебните заведения за извънболнична помощ заплащат стойността на формулярите, определена от МЗ.

Заплащането се извършва по банков път по сметката на МЗ БНБ – София BG83BNBG96613000129301 BGBN-BG-SF по цени за 1 бр. кочан уточнени в деня на превода.

Получаването на заплатените кочани да се извърши в РЗИ – Враца, дирекция „Медицински дейности“ след представяне на банковото бордеро в рамките на месеца на превода.

**Орган, осъществяващ контрол върху дейността на органа по предоставянето на услугата:**

Министъра на здравеопазването

**Орган пред който се обжалва:**

Административен съд Враца

**Ред, включително срокове за обжалване на действията на органа по предоставянето на услугата:**

По реда на АПК в 14-дневен срок

**Електронен адрес на който се предоставя услугата:** **rzi@rzi-vratsa.com**

**Електронен адрес за предложения във връзка с услугата и с облекчаване на режима:** **rzi@rzi-vratsa.com**

**Информация за предоставяне на услугата по електронен път:**

- ниво на предоставяне на услугата - II-ро ниво;

- интернет адрес, на който се намира формулярът за нейното заявяване: - www.rzi-vratsa.com

- интернет адрес за служебно заявяване: -**rzi@rzi-vratsa.com**

- средствата за електронна идентификация и нивото им на осигуреност: в случаите, когато идентификация се изисква при заявяване, заплащане и получаване на електронна услуга.

**Предметна област, към която процедурата се отнася:** здравеопазване.

**IV. Образци и формуляри:**

* Заявление за предоставяне на специални формуляри на аптеки
* Заявление за предоставяне на специални формуляри на лечебни заведения, в които няма разкрити аптеки.